મુખ્યમંત્રી વિજય રૂપાણીએ સોમવારે સવારે વિધાનસભા ચૂંટણી માટે રાજકોટ પશ્ચિમની બેઠક પરથી ફોર્મ ભર્યું હતું. ચૂંટણી ફોર્મ ભરવા માટે તેઓ ઘરેથી નીકળ્યા તે પહેલાં તેમના પત્નીએ તેમને વિજય તિલક પણ કર્યું હતું. તેમણે અને તેમના પત્નીએ રાજકોટના વિવિધ મંદિરોની મુલાકાત લીધી હતી અને ત્યાર બાદ રાજકોટની બજારમાં પણ ફર્યા હતા. આ દરમિયાન મુખ્યમંત્રી વિજય રૂપાણી કોઇ કારમાં નહીં, પરંતુ એક્ટિવા પર જોવા મળ્યા હતા. તેમની સાથે જ બાજુમાં બીજા એક્ટિવા પર તેમના પત્ની અંજલીબહેન પણ હતા. સામાન્ય માણસની માફક ટુ-વ્હીલર પર બેસીને જતા મુખ્યમંત્રીને જોઇને ભીડ ઉત્સાહિત થઇ ઉઠી હતી.